
A médiaoktatás helyzete az erdélyi magyar középiskolákban. A médiatudatosság jelentősége

A huszonegyedik században kiemelt szerepe van a médiatudatosságnak és az ehhez tartozó skillek, módszerek, ismeretek átadása annál hatékonyabb, sikeresebb, minél fiatalabb korban kezdődik. Hiszen ma már nincsen olyan színtere az életünknek, amit ne érintene a média, vagy legalábbis annak a hatása.
Romániában eddig országos szinten nem volt egyáltalán médiaoktatás, bár egyes iskolákban intézményi szinten bevezetésre került. 2022 szeptemberétől ehhez képest változott a helyzet - a román közoktatás történetében először - megjelent az első kerettanterv a média oktatására.
Kutatásomban megvizsgáltam, hogy milyen mértékű médiatudatossággal rendelkeznek az erdélyi magyar középiskolások. Online kérdőíves módszerrel 213 diákot értem el két erdélyi tanintézményből, mely adatokat komparatív módszerrel vizsgáltam.
Átfogó kutatásom vizsgálta a diákok és a média-szakemberek véleményét az oktatással és a médiatudatossággal kapcsolatban.
Az említetteken kívül komparatív módszerrel vizsgáltam a magyarországi- és romániai média kerettantervek közti különbségeket és hasonlóságokat.
Az adatok elemzése a hipotézisemmel nem megegyező, meglepő eredmény hozott: nem fedeztem fel különbséget a médiaoktatásban részesült, illetve abban nem részesült diákok médiatudatossága között. Ennek ellenére, eredményeink szerint, van igény a médiaoktatásra a diákok részéről, függetlenül attól, hogy volt-e médiaórájuk vagy sem.



